खाना चबावे में हमनी के दाँत से जीभ काहें ना कटे?
कभी आप सोचले बानी कि जब आप खाना चाबावे में अझुराईल रहेनि त आपके जीभ दाँत के नीचे काहें ना आवे? शायद ना, काहें कि आपके पूरा ध्यान स्वाद प रहेला। असहू, जीभ के चिंता त केहुओ ना करे।
एगो नाया शोध से पाता चलता कि, दिमाग के आपस में जुड़ल न्यूरॉन्स जीभ अवरू जबड़ा के चाल में अयीसन तालमेल राखेले कि, हमनी के जीभ दाँत के नीचे ना परे अवरू सुरक्षित रहेले।
अमेरिका के ड्यूक विश्वविद्यालय के स्कूल ऑफ मैडिसिन के एडवर्ड स्टानेक कहले - चबाईल एगो अयीसन प्रक्रिया ह जेकरा में आप सावधान रह सकेनी, लेकिन जब सावधान ना रहेनि त आपके खातिर इ काम दिमाग के आपस में जुड़ल ‘न्यूरॉन्स’ करेले।
जईसे कि आप लोग जानतानी कि, चबाईल एगो बहुत अझुराह काम हवे। एकरा में जीभ अवरू जबड़ा के मुख्य भूमिका होखेले अवरू जीभ खाना के दाँत के नीचे पहुंचावे के काम करेले। जीभ खाना के दांत के नीचे पहुंचा के तुरंत ऊहा से हट जाले, एकरा बाद जबड़ा ऊपर नीचे होके ओ खाना के दांत से कुटे लागेला।
एकरा से पहिले के अध्यन में कहल रहे कि, जबड़ा अवरू जीभ के मांसपेशी के नियंत्रण विशेष न्यूरॉन्स समूह (मोटोन्यूरॉन्स) राखेले, लेकिन ए विशेष न्यूरॉन्स के नियंत्रण एगो अवरू न्यूरॉन्स समूह (प्रीमोटर न्यूरॉन्स) के पास होखेला।
लेकिन उ अध्यन ‘प्रीमोटर न्यूरॉन्स’ अवरू ‘मोटोन्यूरॉन्स’ के बीच के जोड़ के कड़ी के बारे में कुछूओ ना बतावे रहे। लेकिन, ताज़ा अध्यन में शोधकर्ता चूहा में एगो विशेष प्रकार के ‘रेबीज वायरस’ के प्रयोग क चबाए के पूरा प्रक्रिया के बीच के कड़ी के पाता लगवले बाड़े।
ताज़ा शोध में पाता चलल कि, ‘प्रीमोटर न्यूरॉन्स’ जबड़ा के नियंत्रित करेवाला ‘मोटोन्यूरॉन्स’ अवरू जीभ के नियंत्रित करेवाला न्यूरॉन्स से एके संगे जुडेला।
eLife नाम के जर्नल में प्रकाशित इ अध्यन में स्टानेक कहले - हमनी के शरीर के मोटर सिस्टम में ‘प्रीमोटर न्यूरॉन्स’ एक संगे बहुत सारा मांसपेशी के नियंत्रित करेला, एहसे एकरा के सबसे महत्वपूर्ण भी कहल जा सकता।
bho_Deva bho_Deva bho_Deva bho_Deva bho_Deva mag_Deva mag_Deva bho_Deva bho_Deva